laion/Wikipedia-Exotic huggingface dataset:
ארכיון המוזיקה של גרמניה

ארכיון המוזיקה של גרמניה (בגרמנית: Deutsches Musikarchiv) הוא מרכז המוזיקה המוקלטת והמודפסת של גרמניה ומרכז הביבליוגרפיה המוזיקלית של גרמניה. הארכיון נוסד במערב גרמניה בשנת 1970 במטרה לאסוף ולרכז את כל יצירות המוזיקה שיצאו במדינה וכחלק מהארכיון הלאומי של גרמניה. המקום מכיל אוספים עוד מהמאה התשע עשרה וביניהם מוזיקה דיגיטלית מודרנית וגלילי פטיפונים. משנת 2000 המקום אחראי גם על "GEMA", ארגון זכויות היוצרים של גרמניה. הוא מהווה עתה חלק של הספרייה הלאומית של גרמניה. כל מוציא לאור יצירה מוזיקלית בגרמניה מחויב למסור על פי החוק שניים מעותקיה אל הארכיון. בשנת 2010 עבר הארכיון לעיר לייפציג. מדיה וקבצים בנושא ארכיון המוזיקה של גרמניה בוויקישיתוף אתר האינטרנט הרשמי של ארכיון המוזיקה של גרמניה
פין קאלביק

פין ביורן קאלביק (בנורווגית: Finn Bjørn Kalvik; נולד ב-30 באפריל 1947) הוא זמר ומלחין נורווגי. קאלביק בכפר פאבאנג " Fåvang" שבמחוז אופלנד אך לאחר מכן ב-1952 עברה משפחתו לאוסלו. הוא פרץ כזמר ב-1969 כשהוציא את שירו "Finne meg sjæl" וב-1971 יצא להיטו "En tur rundt i byen" שמבוסס על השיר Streets of London. ב-1975 הוציא את השיר "Ride ranke" המבוסס על שירו של הארי צ'אפין "Cat's in the Cradl". ארבעת האלבומים הראשונים שהוציא זכו להצלחה בנורווגיה והגיעו לראש טבלת ההשמעות, אלבומו "Kom ut kom fram" שיצא ב-1979 ואלבומו "Natt og dag" שיצא ב-1981 הופקו על ידי חבר להקת אבבא בני אנדרסון. עם שירו "Aldri i livet" זכה ב-"מלודי גראנד פיקס" הנורווגי וייצג את נורווגיה באירוויזיון 1981, על אף שקיבל בתחרות 0 נקודות זכה השיר להצלחה בנורווגיה ואף הוקלט בגרסה אנגלית. ב-1987 התמודד פעם נוספת ב"מלודי גראנד פיקס" והגיע למקום הרביעי. מדיה וקבצים בנושא פין קאלביק בוויקישיתוף אתר האינטרנט הרשמי של פין קאלביק פין קאלביק, במסד הנתונים הקולנועיים IMDb (באנגלית) פין קאלביק, באתר MusicBrainz (באנגלית) פין קאלביק, באתר Discogs (באנגלית) פין קאלביק, באתר Songkick (באנגלית) פין קאלביק, באתר Genius NRK, "Null poeng"-ligaen, NRK, ‏2001-02-22 (ב־) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קלי וורד

קלי וורד (באנגלית: Kelly Ward; נולד ב-17 בנובמבר 1956) הוא שחקן אמריקאי. וורד נולד בסן דייגו ושיחק בתיאטרון המקומי של סן דייגו. הופעתו הראשונה בטלוויזיה הייתה ב-1976 כששיחק בסרט "הנער בבועת הפלסטיק" (The Boy in the Plastic Bubble), לאחר מכן הופיע בפרק של סדרת הפשע "CHiPs" ובסרט "Deadman's Curve". ב-1978 כיכב בסרט גריז בתפקיד "פוטזי", תפקידו לא היה במחזמר המקורי ונוצר במיוחד עבורו. ב-1980 גילם את טוראי ג'ונסון בסרט האדומה הגדולה ה-1. ב-1981 שיחק בסרט "חליפת זוט" המהווה איבוד קולנוע למחזה של ברודוויי. ב-1983 שיחק בפרק בעונה השלישית של מגנום, בלש פרטי. הוא דיבב במספר סדרות טלוויזיה מצוירות וביניהן מועדון החברים של מיקי מאוס. הוא גם לימד בחוג לתיאטרון באוניברסיטת דרום קליפורניה. קלי וורד, במסד הנתונים הקולנועיים IMDb (באנגלית) קלי וורד, באתר "אידיבי", מאגר הידע העברי לקולנוע ישראלי ועולמי קלי וורד, באתר AllMovie (באנגלית) קלי וורד, במסד הנתונים הקולנועיים KinoPoisk (ברוסית) קלי וורד, באתר MusicBrainz (באנגלית) קלי וורד, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
זוג נשוי

זוג נשוי הוא סרט קולנוע ישראלי משנת 1983 שכתב וביים יצחק צפל ישורון, עם ירון לונדון, מירי פביאן ורות חרל"פ בתפקידים הראשיים. העלילה עוסקת בזוג נשוי החווה את משבר אמצע החיים עם עליות וירידות ביחסים ביניהם ובין ילדיהם. בסרט נכללים קטעי סקס וקטע עירום שהיו נועזים לאותה התקופה. מיכה קליין (ירון לונדון) הוא עיתונאי בן 43 שעובד בידיעות אחרונות. הוא נשוי בשנית לאביבה (מירי פביאן), בת 38. יש להם שני ילדים משותפים, אסף וליאור. למיכה יש גם בת מתבגרת בת 16, יעל (שרון לרנר) מאשתו הראשונה. מיכה ואביבה נמצאים במשבר גיל 40 ורבים כל הזמן מסיבות שונות: היחס לילדים, יחסה של אביבה ליעל שאינה רואה בה אם, חיי המין המשעממים שלהם ועוד. מיכה מוצא נחמה בזרועותיה של מאיה (רות חרל"פ) פקידה בת 24 במערכת העיתון. אביבה מגלה את הקשר הזה, נפגשת עם מאיה ונותנת למיכה אולטימטום להפסיק את יחסיו עם מאיה. המצב משפיע על עבודתו בעיתון ועמיתיו העיתונאים (אמנון דנקנר ודידי מנוסי) מעירים לו כי כתבותיו משעממות וחסרות עניין. מיכה ואביבה מחליטים ללכת עם הילדים לייעוץ משפחתי. הפסיכולוגית (זיוית אברמסון) מנסה לעזור להם, אך עד מהרה הם מתחילים שוב לריב והעניין מתפוצץ. מיכה נמצא גם בלחץ מאימו (חינה רוזובסקה) שמזכירה לו כי עליו גם לטפל באביו החולה. במסיבה עם חברים הם מתחילים שוב לריב ואביבה בורחת מהבית לחברה. מיכה נוקט גם באלימות פיזית על מנת להחזירה אך ללא הועיל. הם מחליטים להתגרש והולכים לעורך דין שם מתברר להם שהעניין מסובך. מיכה אורז את חפציו, אך לפני הפרידה הם מקיימים יחסים. מיכה חוכך בדעתו ומחליט להישאר בבית. "זוג נשוי", במסד הנתונים הקולנועיים IMDb (באנגלית) "זוג נשוי", באתר ספר הקולנוע הישראלי "זוג נשוי", באתר אידיבי "זוג נשוי", במסד הנתונים הקולנועיים KinoPoisk (ברוסית) "זוג נשוי", במיזם "אישים" לתיעוד היצירה הישראלית ירון לונדון עושה סקס, באתר ynet, 20 בנובמבר 2006 ביקורות רחל נאמן, תמונות מחיי נישואין, כותרת ראשית, 27 באפריל 1983 יגאל משיח, ויווה צפל, דבר, 29 באפריל 1983 תמר אבידר, זוג נשוי ומטולא, מעריב, 11 במאי 1983
ההוריקן הגדול של 1780

ההוריקן הגדול של 1780 נחשב להוריקן האטלנטי הקטלני ביותר בכל הזמנים. כ-22,000 איש מתו כשהסופה שטפה את האיים מרטיניק, סנט אוסטטיוס וברבדוס בין 10 באוקטובר ל-16 באוקטובר. ועוד רבים נהרגו בסירות שטבעו בסופה. הסופה פגעה בים הקריבי באמצע מלחמת העצמאות האמריקנית וגבתה מחיר כבד מהציים של בריטניה וצרפת שהתמודדו על שליטה באזור. הצי הבריטי בפיקודו של תת-האדמירל הבריטי ג'ורג' ברידג'ס רודני שהפליג מניו יורק לאיי הודו המערבית התפזר וניזוק בסופה. בהגיעו לברבדוס גילה אדמירל רודני כי שמונה מתוך 12 הספינות שהפליגו עמו ניזוקו ללא תקנה ורוב אנשי הצוות טבעו. סייר בריטי שנשלח לאמוד את הנזק דיווח כי הסופה שהתה בסמוך לברבדוס במשך יומיים. ההרס היה כה גדול שהסייר חשב בטעות כי לסופה התלוותה רעידת אדמה. האי נחרב כמעט עד היסוד. עשרות ספינות דיג לא חזרו לנמלן. כמעט כל משפחה באי איבדה בסופה בן משפחה. עונת ההוריקנים של שנת 1780 באוקיינוס האטלנטי הייתה יוצאת דופן בכך שאירעו במהלכה שלושה הוריקנים שכל אחד מהם גרם למותם של לפחות 1,000 איש. כל השלושה התרחשו באוקטובר. סופות נוספות שהתרחשו באוקיינוס האטלנטי וגרמו לאבדות רבות בנפש כוללות את הוריקן מיץ' ואת ההוריקן של גלבסטון מ-1900. לשם השוואה, הוריקן קתרינה גרם למותם של פחות מ-2,000 איש. ההוריקן הגדול של 1780, באתר אנציקלופדיה בריטניקה (באנגלית) הציקלונים האטלנטיים הטרופיים הקטלניים ביותר, 1492 – 1996 מאת אדוארד רפפורט וחוזה פרננדס-פארטאגס (אנגלית) אדוארד נ'רפפורט וחוזה פרננדס-פרטגס, "The Deadliest Atlantic Tropical Cyclones, 1492-1996",‏ 28 במאי 1995. באתר NHC.
דומהאזה

דומהאזה (בהונגרית: Domaháza) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית דומהאזה נמצאת בירידה שנים רבות מ-1,065 תושבים בשנת 1990 עד 750 תושבים בשנת 2020 (ירידה של כ-30%). בכפר חיו מעט יהודים לתקופת זמן מוגבלת ומשנת 1901 היו כפופים לקהילה היהודית באוזד. בשנת 1944 תושבים יהודיים מהכפר נרצחו בשואת יהודי הונגריה ומונצחים באנדרטה באוזד. מדיה וקבצים בנושא דומהאזה בוויקישיתוף אתר האינטרנט הרשמי של דומהאזה (בהונגרית)(בהונגרית) הכפר באתר הלשכה המרכזית לסטטיסטיקה ההונגרית (באנגלית) אתר הלמ"ס ההונגרי אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פרקשיוק

פרקשיוק (בהונגרית: Farkaslyuk) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1999 היה הכפר חלק מאוזד. כמו יישובים רבים באירופה, גם בפרקשיוק מספר התושבים נמצא בירידה. כך, בשנת 2000 היו בכפר 1,882 תושבים ובשנת 2020 רק 1,762. מדיה וקבצים בנושא פרקשיוק בוויקישיתוף אתר האינטרנט הרשמי של פרקשיוק(בהונגרית) הכפר באתר הלשכה המרכזית לסטטיסטיקה ההונגרית (באנגלית) מפקד האוכלוסין ההונגרי ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
הנגון

הנגון (בהונגרית: Hangony) הוא כפר במחוז בורשוד-אבאוי-זמפלן שבצפון מזרח הונגריה. הכפר הוכר רשמית לאחר איחוד בין אלשוהנגון (Alsóhangony - "הנגון תחתית") לפלשהנגון (Felsőhangony - "הנגון עילית"). כמו כפרים רבים באירופה גם אוכלוסיית הנגון נמצאת בירידה שנים רבות מ-1,753 תושבים בשנת 1990 עד 1,509 תושבים בשנת 2020 (ירידה של כ-14%). בכפר חיו מעט יהודים. תושבים יהודיים מהכפר נרצחו בשואה ומונצחים באנדרטה באוזד. מדיה וקבצים בנושא הנגון בוויקישיתוף אתר האינטרנט הרשמי של הנגון (בהונגרית) הכפר באתר הלשכה המרכזית לסטטיסטיקה ההונגרית (באנגלית) אתר הלמ"ס ההונגרי אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מגדל היובל

מגדל היובל, הידוע גם בכינוי מגדל קריית הממשלה, הוא גורד שחקים שהוקם בשנת 2005 ברחוב קפלן פינת דרך בגין בתל אביב (מחלף קפלן), מדרום למחנה רבין (הקריה) ומדרום-מערב למגדלי עזריאלי. עם חנוכתו היה זה הבניין הרביעי בגובהו בישראל. המגדל מצופה באבן ובזכוכית. בראשו ממוקם מנחת מסוקים ובמרתפו כ-1,000 מקומות חניה. המגדל נבנה על ידי חברת אפריקה ישראל ומנרב. על פי התוכנית המקורית אמור היה הבניין לכלול 26 קומות. לאחר תחילת בנייתו, אושרו תוספות בנייה והמגדל הוגבה ב-10 קומות, כך שהוא כולל ביחד 36 קומות ושטח של 72 אלף מטר רבוע. המגדל נבנה כחלק מפרויקט דרום הקריה, לאחר מכירת השטח מצה"ל לגורמים אזרחיים, וכחלק מתוכנית צמצום וריכוז משרדי ממשלה בערים המרכזיות, המיושמת בין השאר גם בחיפה בבניית מגדל המפרש, ובבאר שבע בבניית קומפלקס בניינים חדש ומרוכז אשר מאפשר ריכוז פעילויות וצמצום עלויות. בניית המגדל אפשרה מכירת שטחים ישנים בהם השתמשה הממשלה, כמו גם הגברת היעילות והריכוז שמאפשרים שליטה קלה יותר על פעילויות וצרכים משרדיים. המכרז להקמת המגדל פורסם ב-1998 ובדצמבר אותה שנה נבחרו באמצעותו החברות אפריקה ישראל ומנרב. הפרויקט הוקפא במאי 1999, על ידי עיריית תל אביב, עקב דרישתה להקמת כביש משוקע בצומת דרך פתח תקווה-דרך השלום-נתיבי אילון ומחלוקת על גובה הבניין המתוכנן. הבנייה החלה לבסוף בשנת 2000, לאחר שאושר תקציב ליישום הסדרי התחבורה החדשים באזור. בשנת 2008, בקשה אפריקה ישראל להקים עוד 930 מקומות חנייה, בגלל המחסור בחניות במבנה שהקשה על השכרת המשרדים בבניין. כמו כן, לבנות מעליות שאטל חיצוניות במבנה לקומה 25, המכונה "לובי עליון", שתתפקד ככניסה נפרדת לקומות העליונות שלא בשימוש משרדי הממשלה. בשנת 2010, השלימה חברת דניה סיבוס את החניון הנוסף, הלובי והמעליות החיצוניות מצידו המערבי של המגדל. 24–26 קומות משמשות משרדי ממשלה של מחוז תל אביב, כולל מרבית משרדי רשות המיסים בתל אביב, משרד הפנים, משרד הבינוי והשיכון והטאבו. המדינה שכרה קומות אלו במחיר של כ-14 דולר למ"ר, עם אופציה לרכוש אותן. 11–12 הקומות האחרונות משמשות משרדים פרטיים, בהם חמש קומות המשמשות את מטהו של בנק מרכנתיל דיסקונט וכן שלוש קומות המשמשות את משרדי עמיתים קרנות הפנסיה הוותיקות. גורדי שחקים בישראל מדיה וקבצים בנושא מגדל היובל בוויקישיתוף מגדל היובל, באתר גורדי השחקים העולמי (באנגלית) רז סמולסקי, מגדל של טעויות, באתר הארץ, 4 בפברואר 2008 אורי חודי, בלעדי: אפריקה ישראל הציעה חצי מבניין הקריה למגדל, באתר כלכליסט, 28 באפריל 2008 עינת פז פרנקל, מיכל מרגלית, ‏תל-אביב: 600 מקומות חניה יוקצו לציבור במגדל הקריה, באתר גלובס, 13 במאי 2010 דליה טל, ‏האוצר החל ביישום תוכנית להקמת קריות ממשלה חדשות בערי המחוז, באתר גלובס, 11 ביוני 2001 אלעזר לוין, ‏אין מחלף - אין מגדל, באתר גלובס, 5 במאי 1999 משה ליכטמן ואלעזר לוין, ‏האוצר יחזיר ליזמי קרית הממשלה בת"א 130 מיליון ש' בשל הקפאת דרום הקריה, באתר גלובס, 11 במאי 1999 רז סמולסקי, מגדל של טעויות: מגדל היובל בתל אביב נותר ריק, באתר TheMarker‏, 5 בפברואר 2008 חיים ביאור, עובדי ממשלה בתל אביב מסרבים לעבור לבניין החדש בקרייה, באתר TheMarker‏, 24 בדצמבר 2004 אלעזר לוין, ‏חברות אפריקה-ישראל ומנרב במו"מ למכירת 26 קומות בשטח 46 אלף מ"ר בקרית הממשלה, באתר גלובס, 15 ביוני 2004 רז סמולסקי, אפריקה ישראל מכרה לבנק מרכנתיל 5 קומות במגדל הקריה בכ-92 מיליון שקל, באתר הארץ, 23 בספטמבר 2009
יארדאנהאזה

יארדאנהאזה (בהונגרית: Járdánháza) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית יארדאנהאזה נמצאת בירידה שנים רבות מ-1,821 תושבים בשנת 1990 עד 1,749 תושבים בשנת 2020. בכפר חיו מעט יהודים ובמקום יש בית קברות יהודי. תושבים יהודיים מהכפר נרצחו בשואה ומונצחים באנדרטה באוזד. מדיה וקבצים בנושא יארדאנהאזה בוויקישיתוף אתר האינטרנט הרשמי של יארדאנהאזה הכפר באתר הלשכה המרכזית לסטטיסטיקה ההונגרית (באנגלית) אתר הלמ"ס ההונגרי בית הקברות היהודי ביארדאנהאזה אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
יוהנס הוספלט קלאבו

יוהנס הוספלט קלאבו (בנורווגית: Johannes Høsflot Klæbo; נולד ב-22 באוקטובר 1996 באוסלו) הוא גולש סקי למרחקים, אלוף אולימפי ארבע פעמיים ואלוף עולם שש פעמיים. בשנת 2017 יוהנס פרץ פריצת דרך ראשונית שניצח בשלושה קטעים בגביע העולם. בנוסף באליפות העולם בלהאטי זכה יוהנס במדליית הארד בספרינט בנוסף הוא סיים במקום הרביעי בספרינט הקבוצתי עם אמיל איברסן וסיים במקום ה15 ב15 קילומטר בסגנון הקלאסי. יוהנס סיים את השנה בזכייה בתחרות סיום העונה וסיים את העונה במקום הרביעי בגביע העולם בתחילת עונת 2017–2018 זכה יוהנס באליפות הנורדית הפתוחה בפברואר 2018 במשחקים האולימפיים זכה יוהנס בשלוש מדליות זהב בספרינט. במירוץ שליחים עם דידריק טונסט מרטין יונסורוד סונדבי וסימן הגסטד קרוגר. בספרינט הקבוצתי הוא זכה ביחד עם סונדבי בזהב נוסף. בתחרות הסקיאטלון הוא סיים במקום ה10 ועל הפודיום היו שלושה נורווגים. בסוף השנה הוא הבטיח את זכייתו בגביע העולם בפעם הראשונה בקריירה. בשנת 2019 השתתף יוהנס בפעם הראשונה בקריירה בטור דה סקי שמה הוא ניצח ב5 קטעים ובסוף גם סיים כמנצח. באליפות העולם בחודש פברואר זכה יוהנס ב3 מדליות זהב. בספרינט האישי, בספרינט הקבוצתי ביחד עם אמיל איברסן. ובמירוץ שליחים ביחד עפ אמיל איברסן, מרטין יונסורוד סונדבי ושיור רוטה. באליפות סוף העונה הוא זכה בפעם השנייה בקריירה והבטיח לעצמו את גביע העולם בפעם השנייה ברציפות. באליפות העולם באוברסטדוף יוהנס זכה בשלוש מדליות זהב בספרינט, בספרינט הקבוצתי עם אריק ואלנס ובתחרות ה10×4 עם פול גולברג אמיל איברסן והאנס כריסטר הולאנד. בנוסף סיים במקום הרביעי בתחרות הסקיאתלון ובתחרות ה50 קילומטר קלאסיק בהתחלה יוהנס הוכרז כמנצח לאחר שחצה ראשון את קו הסיום אבל בהיתקלות עם הרוסי אלכסנדר בולשאנוב כמה מטרים לפני קו הסיום הוחלט לפסול אותו ובסוף זכה חברו לנבחרת אמיל איברסן. מדיה וקבצים בנושא יוהנס הוספלט קלאבו בוויקישיתוף יוהנס הוספלט קלאבו, ברשת החברתית פייסבוק יוהנס הוספלט קלאבו, ברשת החברתית אקס (טוויטר) יוהנס הוספלט קלאבו, ברשת החברתית אינסטגרם יוהנס הוספלט קלאבו, סרטונים בערוץ היוטיוב יוהנס הוספלט קלאבו, באתר olympedia.org ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קישיקאטור

קישיקאטור (בהונגרית: Kissikátor) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית דומהאזה נמצאת בירידה שנים רבות מ-386 תושבים בשנת 1990 עד 285 תושבים בשנת 2018 (ירידה של כ-26%). בכפר חיו מעט יהודים לתקופת זמן מוגבלת ובמקום קיימים שרידים של בית קברות יהודי. מדיה וקבצים בנושא קישיקאטור בוויקישיתוף אתר האינטרנט הרשמי של קישיקאטור (בהונגרית)(בהונגרית) הכפר באתר הלשכה המרכזית לסטטיסטיקה ההונגרית (באנגלית) מפקד האוכלוסין ההונגרי 2018 בית הקברות היהודי בקישיקאטור מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
Zotye Z300

Zotye Z300 היא מכונית משפחתית המוגדרת כמכונית קומפקטית מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת משנת 2012 ועד היום. "1.5". "1.6T". דגם "Zotye Z300" הוצג לראשונה בתערוכת הרכב הבינלאומית (אנ') בשאנגחאי בשנת 2012. 4 דלתות. 5 נוסעים. מנוע קדמי. מנוע בנזין: 1.5 ליטר, 1.6 ליטר. מנוע הנעה קדמית. תכולת מכל דלק - 55 ליטר. תאוצה בין 0–100 קמ"ש היא 12.9 שניות (מנוע 1.5 ליטר). מחיר היחידה מדגם "Zotye Z100" בסין עמד על 62,900-69,900 רנמינבי (2012). דגם "Zotye Z300" דגם "Zotye Z300", שנת 2014 דגם "Zotye Z300", שנת 2014 דגם "Zotye Z300" דגם "Zotye Z300" דגם "Zotye Z300" דגם "Zotye Z300" דומי X5 Zotye T500 Zotye T700 Zotye Z100 Zotye Z500 Zotye Z700 מדיה וקבצים בנושא Zotye Z300 בוויקישיתוף דגם "Zotye Z300" carnewschina.com/2012/05/15/zotye-z300-hits-the-china-car-market דגם "Zotye Z300" לשוק המכוניות בסין carnewschina.com/2014/08/15/this-is-the-facelifted-zotye-z300-for-the-chinese-car-market דגם "Zotye Z300" carnewschina.com/2011/12/14/zotye-z300-another-clone-from-china דגם "Zotye Z300" בתערוכת הרכב הבינלאומית (אנ') בשאנגחאי בשנת 2012 carnewschina.com/2012/04/21/zotye-z300-arrives-at-the-beijing-auto-show דגם "Zotye Z300" - מחירים בסין carnewschina.com/2012/05/10/zotye-z300-gets-a-price-in-china
לנארדרוץ

לנארדרוץ (בהונגרית: Lénárddaróc) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית לנארדרוץ נמצאת בירידה שנים רבות מ-455 תושבים בשנת 1990 עד 237 תושבים בשנת 2018 (ירידה של כ-48%). בכפר חיו מעט יהודים לתקופת זמן מוגבלת ובמקום קיים בית קברות יהודי. מדיה וקבצים בנושא לנארדרוץ בוויקישיתוף אתר האינטרנט הרשמי של לנארדרוץ הכפר באתר הלשכה המרכזית לסטטיסטיקה ההונגרית (באנגלית) מפקד האוכלוסין ההונגרי 2018 בית הקברות היהודי בלנארדרוץ מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
חרשה (יישוב)

חרשה היא התנחלות בעל צביון של יישוב קהילתי בגוש טלמונים, המשתייך למועצה אזורית מטה בנימין. מקור השם חרשה הוא מפסוק בספר נחמיה: "וְאֵלֶּה הָעוֹלִים מִתֵּל מֶלַח תֵּל חַרְשָׁא כְּרוּב אַדּוֹן וְאִמֵּר וְלֹא יָכְלוּ לְהַגִּיד בֵּית אֲבוֹתָם וְזַרְעָם אִם מִיִּשְׂרָאֵל הֵם." (ספר נחמיה, פרק ז', פסוק ס"א) בשנת 1997 הקימו תלמידים מישיבת מרכז הרב מאחז בגובה 770 מטר מעל פני הים, על הר במערב בנימין המשקיף על כל שפלת החוף. ממשלת אהוד ברק סירבה לסייע בפיתוח המקום, אולם אפרים סנה, בהיותו סגן שר הביטחון, אישר הקמת מקווה במקום. לאחר הקמת ממשלת שרון הראשונה סייע שר הביטחון בנימין בן אליעזר לפיתוח המקום, בהמלצת סגן הרמטכ"ל, משה יעלון, שראה במקום נקודה אסטרטגית וביקש לשמור שם על נוכחות יהודית, אזרחית או צבאית. ביישוב מתגוררות כיום כ-70 משפחות. בשנת 2004 הוקמו במקום שני בתי קבע, ובשנת 2005 הוקמו במקום שישה בתי קבע נוספים. תנועת "שלום עכשיו" עתרה לבג"ץ ב-22 בספטמבר 2005 בדרישה להרוס את המבנים ולמנוע את אכלוסם. הבקשה למנוע את האכלוס נדחתה, בגלל הצהרת המדינה שהמבנים כבר היו מאוכלסים, והדיון בעתירה עצמה נמשך מעל 4 שנים, במהלך הדיון טענו תושבי המאחז כי אדמות חרשה נמצאות לקראת סיום הפיכתן מאדמות סקר לאדמות מדינה וכל שנדרש הוא חתימה של שר הביטחון. שלום עכשיו טענה מנגד שחלק מהאדמות נמצאות בבעלות פלסטינית פרטית. בהמשך התקבלה טענת תושבי המאחז והממונה על הרכוש הממשלתי והנטוש באזור יהודה ושומרון הכריז על האדמות שבהן נמצאים המבנים שבהן עסקה העתירה כאדמות מדינה, והמדינה השיבה לבג"ץ כי בכוונתה להכשיר את המבנים. בעקבות כך, נדחתה העתירה ביחס למבנים בחרשה. ב-4 באפריל 2019 מסרה מחלקת ייעוץ וחקיקה במשרד המשפטים חוות דעת משפטית שנכתבה על ידי עו"ד כרמית יוליוס, ראש אשכול נדל"ן, בהסכמת היועץ המשפטי לממשלה אביחי מנדלבליט, המכשירה את דרך הגישה למאחז. משמעותה של חוות דעת זו הייתה שניתן להסדיר את מעמדו החוקי, וניתן יהיה להגיש לו תב"ע. בתחילת 2020 אושרה התב"ע הראשונה ביישוב ובתוכנית נכללות 258 יחידות דיור. היישוב הוא יישוב תורני לאומי. רב היישוב הוא הרב יאיר רמר (בנו של הרב אברהם רמר). בחרשה נמצאת ישיבה תיכונית, "ישיבה לצעירים חרשה", בראשות הרב אורי שטטנר. בשנת 2024 נמצא חרשה בראש טבלת תורמי הכליה לנפש בישראל.. בחרשה ממוקמת "תצפית גג הארץ" ממנה ניתן להשקיף על מישור החוף מחדרה ועד אשדוד. חרשה ממוקמת במערב בנימין, בסמיכות להתנחלויות טלמון ונריה שבגוש טלמונים. חרשה יושבת על פסגת הר הנקרא 'הר חרשה', ובמורדותיו שוכן 'חורש ירון'. הוא צופה על השפלה ומישור החוף ממערב, ועל רמאללה ממזרח. הפסגה של חרשה היא בגובה 767 מטרים. בצד המזרחי של היישוב, בינו ובין עין חרשה נתגלו מערות קבורה יהודיות. מצד מערב, בדרך העולה אל היישוב יש את גבעת היקבים ובה שרידי יישוב יהודי מתקופת בית ראשון ומתקופת בית שני. באתר נשתמרו רחובות, קירות, בתים, קולומבריום ומערכת בורות תת-קרקעית הכוללים כ – 30 בורות פעמון חצובים בסלע בתצורת בורות גבעון. חרשה במבט מהאוויר מכיוון מזרח צופה אל מישור החוף תחנת הכוח באשדוד כפי שנראית מחרשה תחנת הכוח בחדרה כפי שנראית מחרשה מדיה וקבצים בנושא חרשה בוויקישיתוף חרשה באתר המועצה אזורית מטה בנימין בג"ץ 9051/05 תנועת "שלום עכשיו" ואחרים נ' שר הביטחון ואחרים, ניתן ב־20 באוגוסט 2014. עדו בן פורת, הוכשר היישוב חרשה בבנימין, באתר ערוץ 7, 6 בדצמבר 2018 אושרו 1936 יחידות דיור חדשות ביהודה ושומרון, באתר ערוץ 7, 6 בינואר 2020 דביר עמר, שיא חדש: חרשה בראש טבלת תורמי הכליה, באתר ערוץ 7, 7 בפברואר 2024
Zotye Z500

Zotye Z500, קרויה גם" Zotye Z560) היא מכונית משפחתית גדולה מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת משנת 2014 ועד היום , דגם "Zotye Z500" הוצג לראשונה בתערוכת הרכב הבינלאומית (אנ') בשאנגחאי בשנת 2014, 4 דלתות. 5 נוסעים. מנוע קדמי. מנוע בנזין: 1.5 ליטר מנוע הנעה קדמית. מחיר היחידה מדגם "Zotye Z100" בסין עמד על 75,800-140,800 רנמינבי (שנת 2014) דגם "Zotye Z500 EV" אשר מיוצר משנת 2014 מיוצר ב-3 גרסאות: מנוע חשמלי לטווח 200 ק"מ, 250 ק"מ, 330 ק"מ. הספק המנועים החשמליים נע בין 72-95 קילו-ואט. מחיר היחידה לדגמים החשמליים עמד על 199,900-229,000 רנמינבי (שנת 2014) דגם "Zotye Z500" דגם "Zotye Z500" דגם "Zotye Z500" דגם "Zotye Z500" דומי X5 Zotye T500 Zotye T700 Zotye Z100 Zotye Z300 Zotye Z700 מדיה וקבצים בנושא Zotye Z500 בוויקישיתוף אתר Zotye Auto דגם "Zotye Z500" עבור השוק הסיני carnewschina.com/2014/10/11/officially-official-this-is-the-zotye-z500-sedan-for-the-china-car-market דגם "Zotye Z500" carnewschina.com/2014/11/03/this-is-the-zotye-z500-sedan-for-the-china-auto-market דגם "Zotye Z500" בשוק הסיני carnewschina.com/2014/11/10/zotye-z500-launched-on-the-china-car-market דגם "Zotye Z500" הוצג לראשונה בתערוכת הרכב הבינלאומית (אנ') בשאנגחאי בשנת 2014 carnewschina.com/2014/04/19/zotye-z500-gets-a-cleanup-for-the-2014-beijing-auto-show דגם "Zotye Z500" יוצג בהופעת בכורה בתערוכת הרכב הבינלאומית (אנ') בשאנגחאי carnewschina.com/2014/03/31/zotye-z500-will-debut-on-the-2014-beijing-auto-show דגם Zotye Z500 EV car.autohome.com.cn/config/series/4327 (סינית)
פוסט-גראנג'

פוסט-גראנג' (באנגלית: Post-grunge) הוא תת-ז'אנר של הרוק האלטרנטיבי האמריקני שנוצר באמצע שנות התשעים ומושפע מתנועת הגראנג' של סיאטל. הז'אנר מאופיין בנגינת גיטרה פשטנית יותר מזו של הגראנג', אך מושפע ממנו. במובן הרחב ניתן לתאר כפוסט-גראנג' כל להקה המושפעת מהגראנג'; ככזה, הוא מכסה סגנונות שונים. אף על פי כן, המונח משמש כיום בעיקר לתיאור להקות פופ-רוק שהוקמו בסוף שנות התשעים כגון מאצ'בוקס טוונטי, ת'ירד איי בליינד ופאדל אוף מאד. להקות אלה מכונות לעיתים גם "רוק מודרני". אלבומה הראשון של סילברצ'ייר, "Frogstomp", נחשב בעיני רבים לאלבום הפוסט-גראנג' החשוב ביותר, שיציאתו אף חילקה את הפוסט-גראנג' לשתי תקופות שונות. להקות בולטות נוספות הן בוש הבריטית, אפגן ויגס, סטיינד, אלטר ברידג', פו פייטרס, לייב, דה וולפלאוארס, קריד, 3 Doors Down, גו גו דולס, ברייקינג בנג'מין, גודסמאק, סית'ר, ת'רי דייז גרייס, אוורקליר, ת'יאורי אוף א דאד מאן, ניקלבק והובאסטנק. מדיה וקבצים בנושא פוסט-גראנג' בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
נדיר (אסטרונומיה)

נָדִיר (לפעמים נָאדִיר) הוא, באופן כללי, כיוון המצביע ישירות "מתחת" מיקום מסוים (אנך). באסטרונומיה מוגדרת תפיסת "מתחת" ככיוון של כוח הכבידה בכל מקום נתון. המונח לכיוון ההפוך לנדיר (נגד כיוון כח הכבידה) הוא "זניט". עבור מיקום על פני כדור הארץ, המונח "נדיר" מתייחס לכיוון "למטה" אל מרכז כדור הארץ ומעבר לו, כך למשל, ניתן לומר שעבור מקום מסוים, השמש (או כל גוף שמימי אחר) נמצאת בנדיר, כאשר היא נמצאת בדיוק מעל הנקודה האנטיפודית. השמש עוברת בנדיר בחצות הלילה. בדומה לזניט, השמש יכולה להיות בנדיר רק באזור הטרופי, בין חוג הגדי לבין חוג הסרטן. בתחום האזור הטרופי, עוברת השמש בנדיר פעמיים בשנה בכל נקודה גאוגרפית. בקווי הרוחב המרכזיים באזור הטרופי, מתרחשת התופעה בזמנים הבאים: בקו המשווה - השמש עוברת בנדיר בחצות הלילה של כל אחד משני ימי השוויון בשנה בחוג הסרטן - השמש עוברת בנדיר בחצות הלילה שלפני או אחרי ה-21 בדצמבר (למשל בעיר אסואן במצרים) בחוג הגדי - השמש עוברת בנדיר בחצות הלילה שלפני או אחרי ה-21 ביוני עבור גוף הנמצא במסלול סביב כדור הארץ, הנדיר הוא הכיוון הפונה אל כדור הארץ ומשמש לתיאור הכיוון במרחב של לוויין או של אסטרונאוט המבצע הליכת חלל. מכיוון שהנדיר פונה אל תוך כדור הארץ, לא ניתן להשתמש בו למטרות של תצפית אסטרונומית ולכן הוא פחות שימושי מהזניט. המילה נדיר היא במקור שיבוש לביטוי הערבי نَظِير السَّمْت ("נד'יר אל-סמת"), שפירושו "נגד הזניט". המילה משמשת גם באופן ציורי לתאר נקודת שפל או משבר בחייו של אדם או במצבו הבריאותי. נדיר, באתר אנציקלופדיה בריטניקה (באנגלית) ערך מילוני בנושא נדיר#נָדִיר_ב, בוויקימילון